open-index/open-wikipedia-markdown huggingface dataset:
Slavko Leovac

**Slavko Leovac** (1929–2000) bio je klasični filolog, književni historičar, član ANU BiH i ANURS.

Osnovnu školu i gimnaziju završio je u Sarajevu. Završio je studij klasičnue filologije na Filološkom fakultetu u Beogradu 1956. Na istom fakultetu je odbranio doktorsku disertaciju pod nazivom: Helenska misao i srpska književnost XX veka (1962). Na Filozofskom fakultetu u Sarajevu izabran je za docenta 1962, za vanrednog profesora 1967, a za redovnog profesora 1972. Napustio je Filozofski fakultet 1992. Radi u Beogradu 1992-1994. kao profesor na Katedri za srpsku književnost. Penzionisan je 1994. Nakon penzionisanja nastavio je da radi kao profesor na Filozofskom fakultetu u Banjoj Luci i Istočnom Sarajevu.

Njegovo književnokritičko i naučno interesiranje bilo je u pravcu osnova evropske književnosti, južnoslavenskih književnosti 19. i 20. stoljeća i njihovih komparativnih proučavanja. Objavljivao je u različitim listovima i časopisima (Odjek, Pregled, Izraz, Književne novine). Bio urednik časopisa Izraz.

Dobitnik je Šestoaprilske nagrade grada Sarajeva 1960 i 27-julske nagrade 1965.

## Posebna izdanja 
* Svetlo i tamno. Pregled književnosti Bosne i Hercegovine od 1918. do 1956, Džepna knjiga, Sarajevo, 1957
* Mit i poezija /eseji/, Svjetlost, Sarajevo, 1960, 180 str.
* Helenska tradicija i srpska književnost XX veka, Sarajevo, 1963, 178 str.
* Drama poezije /eseji/, Sarajevo, 1963, 134 str.
* Metamorfoze, Sarajevo, 1965.
* Kritika i kreacija, Sarajevo, 1972, 268 str.
* Portreti srpskih pisaca XIX veka, Beograd, 1978, 422 str.
* Pripovedač Ivo Andrić /studija/, Novi Sad, 1979, 283 str.
* Romansijer Miloš Crnjanski /studija/, Svjetlost, Sarajevo, 1981, 202 str.
* Momčilo Nastasijević – književno delo, Dečije novine, Gornji Milanovac, 1983, 142 str.
* Jovan Dučić. Književno delo, Svjetlost, Sarajevo, 1985, 310 str.
* Književno delo Isidore Sekulić, Vuk Karadžić, Beograd, 1986, 400 str.
* Traktat o književnosti, Svjetlost, Sarajevo, 1988, str. 106.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 179-180.
* Slavko Leovac http://www.bh-leksikon.ba/index.php?sid=808
* Zbornik radova u čast akademika Slavka Leovca, Banja Luka, Srpsko Sarajevo 1999.

Kategorija:Odsjek za komparativnu književnost i bibliotekarstvo Filozofskog fakulteta u Sarajevu
Kategorija:Članovi ANUBiH
Kategorija:Članovi ANURS
Kategorija:Bosanskohercegovački filolozi
Kategorija:Bosanskohercegovački historičari književnosti
Kategorija:Dobitnici Šestoaprilske nagrade
Kategorija:Biografije, Mostar
Kategorija:Rođeni 1929.
Kategorija:Umrli 2000.
Kategorija:Dobitnici Nagrade Društva pisaca Bosne i Hercegovine
Kategorija:Senatori Republike Srpske
Petar Mandić

**Petar Mandić**, (1927–1999), pedagog i psiholog, član ANU BiH, član ANURS.

Petar Mandić rođen je u naselju Vlaholju kod Kalinovika. Osnovnu školu završio je u Kalinoviku, nižu gimnaziju u Foči, a Učiteljsku školu u Sarajevu. Studij pedagogije i filozofije sa psihologijom, završio je na Filozofskom fakultetu u Beogradu 1958. Na istom fakultetu odbranio je doktorsku disertaciju pod nazivom: Moralni samonadzor kao problem moralnog vaspitanja školske mladeži (1961). Na Filozofskom fakultetu u Sarajevu radio je od 1958.  Bio je redovni profesor Odsjeka za pedagogiju i psihologiju i dekan Filozofskog fakulteta. Specijalizirao je u Velikoj Britaniji 1962–1963. Filozofski fakultet napustio je 1992.

Naučne oblasti kojima se bavio bile su problem saradnje porodice i škole, seksualni odgoj mladih i inovacije u nastavi. Iz tih područja objavio je niz knjiga i više od sto pedeset naučnih i stručnih radova. Bio predsjednik Saveza pedagoških društava Jugoslavije i Pedagoškog savjeta BiH. Nosilac više nagrada i odlikovanja: Nagrada za nauku “Veselin Masleša”, Dvadesetsedmojulska nagrada Bosne i Hercegovine, Orden rada sa zlatnim vijencem, Orden Republike sa srebrenim zracima.

Za dopisnog člana ANU BiH izabran je 1981, a za redovnog član 1990. Obavljao je funkciju generalnog sekretara ANU BiH. Predsjednik je ANURS u periodu 1996-1999.

## Posebna izdanja 
* Programiranje rada škole, Svjetlost, Sarajevo 1965.
* Seksualno vaspitanje omladine, Svjetlost, Sarajevo 1965
* Seksualno vaspitanje – integralni dio cjelokupnog vaspitanja (sa M. Vilotijevićem), Svjetlost, Sarajevo 1965.
* Saradnja porodice i škole (koautor Vladimir Erceg), Svjetlost, Sarajevo 1968.
* Aktuelni problemi medicinske nastave, Sarajevo 1969.
* Problemi polnog razvoja i ponašanja mladih, Zavod za izdavanje udžbenika, Sarajevo 1969.
* Biološki, medicinski i pedagoško-psihološki aspekti ljudske seksualnosti (koautiri Ismet Dizdarević i Muhamed Muradbegović), Sarajevo 1972.
* Inovacije u nastavi (koautori T. Švob i A. Milojković), Zavod za izdavanje udžbenika, Sarajevo 1972.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 235.
* Petar Mandić, ANU BiH, http://www.bh-leksikon.ba/%5C%22%5C%5C%22http:/index.php?sid=713
* Petar Mandić, Spomenica ANU BiH https://web.archive.org/web/20160304193656/http://www.anubih.ba/vanserijska/Spomenica%20ANUBiH.pdf

Kategorija:Odsjek za pedagogiju Filozofskog fakulteta u Sarajevu
Kategorija:Članovi ANUBiH
Kategorija:Članovi ANURS
Kategorija:Dekani Filozofskog fakulteta u Sarajevu
Kategorija:Bosanskohercegovački psiholozi
Kategorija:Biografije, Kalinovik
Kategorija:Rođeni 1927.
Kategorija:Umrli 1999.
Adila Pašalić-Kreso

**Adila Pašalić-Kreso** (1944), pedagog, dopisni član ANU BiH.

Adila Pašalić-Kreso osnovnu školu (1951-1955) i Klasičnu gimnaziju (1955-1963) završila je u Sarajevu. Studij pedagogije završila je na Odsjeku za pedagogiju Filozofskog fakulteta u Sarajevu 1967. Magistarski rad pod nazivom: Ostvarivanje osnovnoškolske obaveze u Bosni i Hercegovini i porodica, odbranila je na Odsjeku za pedagogiju Filozofskog fakulteta u Beogradu 1977. Na istom fakultetu odbranila je doktorsku disertaciju pod nazivom: Društveni i pedagoški problemi smanjivanja nejednakosti u vaspitanju i obrazovanju mladih 1983. U periodu 1967-1970. radila je u Radničkom Univerzitetu „Đuro Đaković“ u Sarajevu kao saradnik u Centru za obrazovanje mladih. Na Fakultetu političkih nauka u Sarajevu birana u zvanja od asistenta do vanrednog profesora u periodu 1970-1987. Na Filozofskom fakultetu u Sarajevu izabrana je u zvanje vanrednog profesora 1997, a u zvanje redovnog profesora 2003. Predavala je predmete: Opća pedagogija, Porodična pedagogija i Komparativna pedagogija. Obavljala je dužnost šefa Odsjeka za pedagogiju. Kao honorarni nastavnik djelovala je na Prirodno-matematičkom fakultetu, Fakultetu za sport, Fakultetu političkih nauka i na Pedagoškom fakultetu u Sarajevu.

Predmet naučnog interesa su: istraživanja u oblasti porodične/obiteljske pedagogije, komparativna pedagoška istraživanja, pitanja obrazovne politike, interkulturalnog odgoja i pitanja ravnopravnosti djece u obrazovanju. Objavila je preko 100 stručno-naučnih priloga u domaćim i stranim časopisima i zbornicima (Naša škola, Pedagogija, Pedagoška stvarnost, Didaktički putokazi, Current Issues in Comparative Education, International Review of Education, Education Comparéée). Bila je urednik časopisa Porodica i dijete i Opredjeljenja, te član redakcija časopisa Naša škola i Obrazovanje odraslih.

Vodila je organizaciju Svjetskog kongresa komparativnih i internacionalnih pedagoga u Sarajevu 2007. Bila je predsjednica Mediteranskog udruženja komparativnih pedagoga, a od 2007. je potpredsjednica Svjetskog vijeća komparativnih pedagoga (WCCES).

Godine 2008. izabrana za dopisnog člana ANU BiH.

## Posebna izdanja 
* Problemi osnovnog vaspitanja, obrazovanja i porodica, FPN, Sarajevo 1979, 190 str.
* Nejednakosti u vaspitanju i obrazovanju mladih, Veselin Masleša, Sarajevo 1986, 280 str.
* Rano učenje ili učenje u funkciji uvećavanja kapaciteta mozga, CZOI, Step by step, Sarajevo 2000, 76 str.
* Koordinate obiteljskog odgoja – prilog sistemskom pristupu razumijevanja obitelji i obiteljskog odgoja, Jež, Sarajevo 2004, 417 str.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 240-241.
* Adila Pašalić-Kreso, ANU BiH, http://www.anubih.ba/index.php?option=com_content&view=article&id=253%3Aadila-paali-kreso&catid=28%3Adopisni&Itemid=101&lang=hr
* Adila Pašalić-Kreso, http://www.bh-leksikon.ba/index.php?sid=819

## Reference 
Kategorija:Odsjek za pedagogiju Filozofskog fakulteta u Sarajevu
Kategorija:Članovi ANUBiH
Kategorija:Bosanskohercegovački pedagozi
Kategorija:Rođeni 1944.
Kategorija:Biografije, Sarajevo
Društvo za proučavanje srednjovjekovne bosanske historije

**Društvo za proučavanje srednjovjekovne bosanske historije** – Stanak pri Odsjeku za historiju Filozofskog fakulteta u Sarajevu osnovano je 2010. Njegovo osnivanje je motivirano praktičnim potrebama medievalista na Odsjeku za historiju i šire da svoje aktivnosti izraze u pristupačnijim formama, te da se omogući što lakše prikupljanje korisnih informacija iz struke i nauke. Društvo čine nastavnici, saradnici i studenti Odsjeka za historiju, kao i vanjski saradnici iz drugih institucija.

Djelatnost Društva odnosi se na propagiranje i razvoj medievalne historiografije, zaštitu struke te proučavanje i očuvanje kultuenog i historijskog naslijeđa Bosne i hercegovine, prije svega srednjovjekovne bosanske baštine. Društvo ima funkciju istraživačke mreže s ciljem pomaganja zainteresiranima u proučavaju bosanskog srednjovjekovlja, te u uspostavljanju komunikacije među historičarima koji se bave srednjovjekovnom historijom.

Ciljevi i zadaci Društva obuhvataju: stručno usavršavanje, praćenje izdavačke produkcije, razmjenu informacija, prezentaciju i promociju, te praćenje djelatnosti akademskih, kulturnih institucija u Bosni i Hercegovini, organiziranje predavanja, promocija, studijskih izleta i druženja, objavljivanje članaka, radova, prikaza, recenzija, osvrta, komentara i izvještaja.

Putem svoje web stranice Društvo donosi obavijesti o novim izdanjima i njihovim promocijama, naučnim skupovima, stručnim seminarima, predavanjima i predstavljanjima, a također objavljuje historiografske članke, rasprave, historijsku građu, prikaze, osvrte, recenzije, komentare, bilješke i izvještaje.
Društvom  rukovodi mr. Emir O. Filipović, viši asistent, uz podršku i pomoć nastavnika na Odsjeku, prof. dr. Dubravka Lovrenovića, prof. dr. Peje Ćoškovića i prof. dr. Esada Kurtovića.
Aktivno članstvo u Društvu imaju: Nedim Rabić, Amer Sulejmanagić, Semir Hambo, Amer Dardagan, Eldin Baljević, Narcisa Semić, Marjan Drmač, Sejfudin Isaković, Slaven Tadić, Elmedina Kapidžija, Neven Isailović, Dejan Zadro, Adis Zilić, Enes Dedić, Dženan Dautović, Irfan Teskeredžić i Senja Mahinić.

## Literatura 
*www.stanak.org; Društvo za proučavanje srednjovjekovne bosanske historije – Stanak

Kategorija: Odsjek za historiju Filozofskog fakulteta u Sarajevu
Publije Kvintilije Var

**Publije Kvintilije Var** (*Publius Quinctilius Varus*, Cremona, 46. p. n. e – Germanija, 9. n. e) bio je rimski političar i vojskovođa u službi cara Augusta, najpoznatiji po tome što je, boreći se protiv Germana i njihovog vođe Arminija, izgubio tri rimske legije i vlastiti život u bitci u Teutoburškoj šumi.

## Vanjski linkovi 
* Varusbattle in Netherland
* Livius.org: Publius Quinctilius Varus
* Rasprava o značenju oznake "VAR"

Kategorija:Rođeni 46. p. n. e.
Kategorija:Umrli 9.
Kategorija:Julijevsko-Klaudijevska dinastija
Kategorija:Rimske vojskovođe
Kategorija:Konzuli Rimskog Carstva
Kategorija:Quinctilii
Razvoj svjetskog rekorda u bacanju koplja – žene

Sljedeća tabela prikazuje razvoj **svjetskog rekorda u bacanju koplja za žene**. Prvi svjetski rekord priznat je od IAAF-a 1922.

Dosad je ratificirano 48 svjetskih rekorda u ovoj disciplini.

## 1922-1998. 
## Od 1999. 
1999. uvedena je nova specifikacija za koplje.

## Reference 
Kategorija:Razvoji atletskih rekorda
Kategorija:Bacanje koplja
Vlado Sučić

**Vlado Sučić** (rođen 21. septembra 1936, umro 27. novembra 2023), bio je jugoslavenski i hrvatski romanist.

## Biografija 
Vlado Sučić rodio se u naselju Vidoši kod Livna. Studij francuskog jezika s književnošću, latinskog jezika i rimsku književnost, te talijanskog jezika završio je na Filozofskom fakultetu u Sarajevu 1961. Magistarski rad pod nazivom: *Osnovni idiomi u francuskoj nauci o književnosti i njihovo mjesto u nastavi francuskog jezika* na Filozofskom fakultetu, odbranio je na Filozofskom fakultetu u Beogradu 1974. Na istom Fakultetu odbranio je doktorsku disertaciju pod nazivom: *Vremenska rečenica u savremenom francuskom i srpskohrvatskom jeziku*1983. Za metodičara za francuski jezik na Filozofskom fakultetu u Sarajevu izabran je 1971. Prošao je sva univerzitetska zvanja. Predavao je Morfosintaksu, Sintaksu i Metodiku nastave francuskog jezika.

Jedan period bio je lektor srpskohrvatskog jezika na Univerzitetu IV Sorbonne u Parizu (1985-1987).  Bio je predavač na Odsjeku za romanistiku Filozofskog fakulteta u Novom Sadu 1987-88. Obavljao je funkciju prodekana za nastavno-naučna pitanja na Filozofskom fakultetu u Sarajevu, u tri navrata. Bio je šef odsjeka za romanistiku. Bio je dekan Filozofskog fakulteta u Sarajevu u periodu 1998-2002. Penzionisan je 2006. Izabran je za professora emeritusa.

Vlado Sučić bavio se lingvistikom, primijenjenom lingvistikom i metodikom nastave francuskog jezika, proučava sintaksu i leksikologiju. Objavio je jednu knjigu i četrnaest udžbenika francuskog jezika za osnovnu školu i gimnaziju, tri metodička priručnika za nastavnike francuskog jezika, te nekoliko desetina naučnih i stručnih radova u različitim časopisima (Živi jezici Beograd, Književni jezik Sarajevo, Naša škola  Sarajevo, Strani jezici Zagreb, Radovi Filozofskog fakulteta u Sarajevu). Dobio je nagradu “Svjetlosti” za najbolje vaspitno-obrazovno djelo (Udžbenik francuskog jezika za V razred osnovne škole) 1990.

## Bibliografija 
* Temporalna klauza sa veznikom kad u savremenom francuskom i srpskohrvatskom jeziku, Institut za jezik i književnost u Sarajevu, Sarajevo 1988, 166 str.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 273-274.

## Reference 
## Vanjski linkovi 
* https://scholar.google.com/citations?user=aDQlTlwAAAAJ&hl=en
* http://izj.unsa.ba/files/1987-16-1/1-VladoSucic1-16.PDF

Kategorija:Odsjek za romanistiku Filozofskog fakulteta u Sarajevu
Kategorija:Dekani Filozofskog fakulteta u Sarajevu
Kategorija:Profesori emeritusi Filozofskog fakulteta u Sarajevu
Kategorija:Biografije, Livno
Kategorija:Rođeni 1936.
Spisak članova P.E.N. Centra Bosne i Hercegovine

U ovom članku se nalazi svi redovni i počasni članovi P.E.N. Centra Bosne i Hercegovine

## A 
* Bisera Alikadić  
* Selim Arnaut 
 
## B 
* Jasminka Babić-Avdispahić 
* Mirsad Bećirbašić  
* Ismet Bekrić  
* Davor Beganović
* Ljubomir Berberović, počasni član
* Zoran Bognar, počasni član
* Sulejman Bosto 
* Pero Buntić
* Ahmed Burić 
* Đenana Buturović

## C 
* Darko Cvijetić

## Č 
## Ć 
## D 
* Filip David, počasni član
* Dragoslav Dedović
* Munib Delalić
* Enes Duraković 
* Esad Duraković 
* Ferida Duraković

## Dž 
* Dario Džamonja 
* Muhamed Dželilović

## Đ 
* Osman Đikić (prevodilac)
* Vojka Smiljanić - Đikić
* Mira Đorđević 
* Dejan Đuričković

## E 
## F 
* Sead Fetahagić
* Muhamed Filipović 
* Predrag Finci

## G 
* Gavrilo Grahovac
* Zdravko Grebo

## H 
* Rešid Hafizović
* Hadžem Hajdarević 
* Fadila Nura Haver  
* Aleksandar Hemon 
* Irfan Horozović 
* Ahmed Hromadžić

## I 
* Nedžad Ibrahimović 
* Nedžad Ibrišimović 
* Alija Isaković

## J 
* Dragoslav Janjić

## K 
* Dževad Karahasan
* Ibrahim Kajan
* Hanifa Kapidžić-Osmanagić 
* Nasiha Kapidžić-Hadžić 
* Enes Karić 
* Marina Katnić-Bakaršić
* Enver Kazaz
* Čedo Kisić
* Ivan Kordić 
* Veselko Koroman 
* Mirko Kovač, počasni član
* Nikola Kovač
* Senada Kreso
* Tvrtko Kulenović 
* Nermina Kurspahić

## L 
* Ilija Ladin 
* Alma Lazarevska 
* Zdenko Lešić

## Lj 
* Elvis Ljajić

## M 
* Admiral Mahić 
* Juraj Martinović 
* Predrag Matvejević, počasni član
* Enver Mehmedbašić
* Semezdin Mehmedinović 
* Velimir Milošević 
* Nirman Moranjak-Bamburać 
* Kemal Muftić, počasni član
* Jasmina Musabegović 
* Senadin Musabegović 
* Josip Muselimović
* Zoran Mutić

## N 
* Boris Novak, počasni član
* Muhamed Nezirović

## Nj 
## O 
* Josip Osti 
* Ljubica Ostojić

## P 
* Miro Petrović 
* Vladimir Premec

## Q 
## R 
* Nenad Radanović
* Zvonimir Radeljković 
* Bajram Redžepagić
* Hidajet Repovac
* Muhsin Rizvić

## S 
* Izet Sarajlić 
* Abdulah Sidran
* Goran Simić
* Petar Skert, počasni član
* Ranko Sladojević
* Ibrahim Spahić, počasni član
* Vladimir Srebrov 
* Vidosav Stevanović 
* Mile Stojić 
* Tanja Stupar-Trifunović 
* Mario Suško

## Š 
* Jasna Šamić 
* Slavko Šantić 
* Abdulah Šarčević 
* Ivan Šarčević
* Faruk Šehić

## T 
* Husein Tahmiščić 
* Stevan Tontić
* Zlatko Topčić 
* Cecilija Toskić
* Marina Trumić

## U 
* Damir Uzunović

## V 
* Nenad Veličković 
* Marko Vešović
* Goran Vrhunc
* Nikola Vukolić
* Ugo Vlaisavljević

## Z 
## Ž 
* Miodrag Živanović

## W 
## X 
## Y 
= Izvori =

*
Košički kraj

right|thumb|250px|Košički kraj
**Košički kraj** () jedna je od slovačkih administrativnih regija s glavnim gradom Košicama. Prvi je put uspostavljen 1923, dok u današnjim granicama postoji od 1996. Sastoji se od 11 okruga i 440 općina, od kojih 17 imaju status grada. Približno trećina stanovništva kraja živi u Košicama, njegovom ekonomskom i kulturnom centru.

## Geografija
Smješten je u jugoistočnom dijelu Slovačke, a zauzima površinu 6752&nbsp;km2.
Zapadni dio čini uglavnom planinski kraj, dok je na istoku Slovačka nizija. Od većih rijeka tu su Slaná na jugozapadu, Hornád na zapadu, Uh i Bodrog na istoku regije, a manjim tokom kroz ovu regiju protječe i Tisa na krajnjem jugoistoku. Košički kraj graniči s Banskobistričkim na zapadu i Prešovskim na sjeveru, te s ukrajinskom Zakarpatskom oblašću, a na jugu s mađarskim županijama Szabolcs-Szatmár-Bereg i Borsod-Abaúj-Zemplén.

## Stanovništvo
Gustina naseljenosti iznosi 113 st/km2, što je malo iznad slovačkog prosjeka (110 st/km2). Najveći gradovi su Košice, Michalovce, Spišská Nová Ves, Trebišov i Rožňava. Prema popisu iz 2001, u kraju je živjelo 766.012 stanovnika, većinom Slovaka (81,8%), ali postoji i brojna mađarska manjina (11,2%) na jugu, te Romi (3,9%) i Česi (<1%).

### Etnička pripadnost 
### Religija 
## Administrativna podjela 
mini|Okruzi u Košičkom kraju
Košički kraj sastoji se od 11 okruga, od čega na Košice otpadaju četiri. Postoji 440 općina, od kojih su 17 gradovi.

* Okrug Gelnica
* Okrug Košice I
* Okrug Košice II
* Okrug Košice III
* Okrug Košice IV
* Okrug Košice – okolina
* Okrug Michalovce
* Okrug Rožňava
* Okrug Sobrance
* Okrug Spišská Nová Ves
* Okrug Trebišov

## Reference 
## Vanjski linkovi 
* Košický samosprávny kraj Službeni sajt

Kategorija:Krajevi Slovačke
*
Dragiša Živković

**Dragiša Živković** (1914–2002), historičar književnosti.

Studij jugoslovenske književnosti i srpskohrvatskog jezika završio je na Filozofskom fakultetu u Beogradu. Na istom fakultetu odbranio doktorsku disertaciju pod nazivom: *Počeci srpske književne kritike (1817-1860)* (1956). Na Filozofskom fakultetu u Sarajevu radi od 1957. na predmetima *Teorija književnosti i Istorija jugoslovenskih književnosti*. Bio je dekan Filozofskog fakulteta u Sarajevu 1959-1961. Godine 1962. prelazi na Filozofski fakultet u Novom Sadu. Istaknut je teoretičar književnosti. Bio je aktivan član Matice srpske i uredništva Letopisa Matice srpske za književnost i jezik.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 155.

Kategorija:Odsjek za književnosti naroda Bosne i Hercegovine Filozofskog fakulteta u Sarajevu
Kategorija:Dekani Filozofskog fakulteta u Sarajevu
Kategorija:Biografije, Zaječar
Kategorija:Rođeni 1914.
Kategorija:Umrli 2002.
Kategorija:Dobitnici Nagrade za životno djelo Društva književnika Vojvodine
Mladen Bevanda

**Mladen Bevanda**, (1940), pedagog.
Mladen Bevanda rođen je u Biletićima kod Čitluka. Završio je studij pedagogije na Filozofskom fakultetu u Sarajevu. Na istom fakultetu pohađao je postdiplomski studij i odbranio magistarski rad podnazivom: *Odnos KPJ/SKJ prema odgoju i obrazovanju* (1977) i doktorsku disertaciju pod nazivom: *Pedagoška misao u Bosni i Hercegovini od 1918. do 1941. god.* (1990). Na Filozofskom fakultetu je u stalnom radnom odnosu od 1992. Bio je šef Odsjeka za pedagogiju i vodio je postdiplomski studij. Radio je na fakultetima u Tuzli i Mostaru. Penzionisan je i izabran za preofessora emeritusa.

Objavio četiri knjige te desetine članaka, osvrta i studija u različitim časopisima i glasilima. Član je uredništva časopisa: Lica, Opredjeljenaja, Stećak, Obrazovanje odraslih, Hrvatska misao, Suvremena pitanja. Urednik je Hrvatskog leksikona u BiH za oblast školstva i pedagogije. Dobitnik je godišnje nagrade općine Čitluk za 2012.

## Posebna izdanja 
* Odnos KPJ/SKJ prema odgoju i obrazovanju, Veselin Masleša, Univerzitetska knjiga, Sarajevo 1984, 162 str.
* Pedagoška misao u Bosni i Hercegovini od 1918. do 1941, Filozofski fakultet, Sarajevo 2001, 310 str.
* Život (ne)svakidašnji – Pedagoški ogledi, Hrvatsko društvo za znanost i umjetnost, Sarajevo 2004, 457 str.
* Spomenica Hrvatskog društva za znanost i umjetnost 1993-2003, Sarajevo 2005, 130 str.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 237-238.
* Godišnja nagrada općine Čitluk, https://web.archive.org/web/20130505182624/http://www.javno.ba/urednikov-odabir/opina-itluk-nagradila-dva-franjevca.html

Kategorija:Odsjek za pedagogiju Filozofskog fakulteta u Sarajevu
Kategorija:Profesori emeritusi Filozofskog fakulteta u Sarajevu
Kategorija:Biografije, Čitluk
Kategorija:Rođeni 1940.
Svetozar Marković (čvor)

* Svetozar Marković (1846 - 1875), publicista, socijalista i političar druge polovice 19. stoljeća;
* Svetozar Marković (liječnik) (1860 - 1916), liječnik.
* Svetozar Marković Toza (1913 - 1943), jedan od organizatora NOB-a u Vojvodini i narodni heroj; 
* Svetozar Marković (lingvist) (1912), lingvista.
Svetozar Marković (lingvist)

**Svetozar Marković** (1912), lingvist.

Svetozar Marković rođen je u naselju Stari Banovci kod Stare Pazove u Vojvodini.

Završio je studij srpskohrvatskog jezika i jugoslovenske književnosti na Filološkom fakultetu u Beogradu (1934). Na istom Fakultetu odbranio je doktorsku disertaciju pod nazivom: Jezik Ivana Ančića – bosanskog pisca XVIII veka (1957). Radio je u Institutu za srpskohrvatski jezik SANU u Beogradu. Od 1951. bio je nastavnik srpskohrvatskog jezika na Filozofskom fakultetu u Sarajevu. Panzionisan je 1974. Bio je dekan Filozofskog fakulteta u Sarajevu.

Svetozar Marković naučno se bavio historijskom dijalektologijom i savremenim srpskohrvatskim jezikom i iz tih oblasti je objavio više naučnih i stručnih radova (Naš jezik, Književni jezik, Radovi Filozofskog fakulteta u Sarajevu). Bio je urednik Rečnika srpskohrvatskog književnog jezika Matice srpske (knj. 1-6, Beograd 1976).

## Posebna izdanja 
* Jezik Ivana Ančića, Beograd 1958
* Pravopisni priručnik srpskohrvatskog – hrvatskosrpskog jezika (sa M. Ajanovićem i Z. Diklićem), Svjetlost, Sarajevo 1972.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 46.

Kategorija:Odsjek za bosanski, hrvatski i srpski jezik Filozofskog fakulteta u Sarajevu
Kategorija:Dekani Filozofskog fakulteta u Sarajevu
Kategorija:Biografije, Stara Pazova
Kategorija:Rođeni 1912.
Prešovski kraj

**Regija Prešov** (slovački: *Prešovský kraj*) je jedna od 8 slovačkih administrativnih regija čiji je glavni grad Prešov. Sastoji se od 13 okruga. Pokrajina se prostire na &nbsp;km2 i ima  stanovnika (.). Osnovana je 1996. godine, dok je prema administrativnoj podjeli iz 1923. godine bila podijeljena na dva dijela. Prema teritorijalnoj podjeli iz 1960. godine bila je dio veće regije sa središtem u Košicama. Ova regija je najmnogoljudnija slovačka regija, sa gustinom naseljenosti ispod prosjeka Slovačke.

## Geografija
Ova regija se nalazi u sjeveroistočnom dijelu Slovačke a zauzima površinu od 8993&nbsp;km2.
Ima pretežno planinski krajolik sa Visokim Tatrama i Belianskim Tatrama koje su dio planinskog masiva Tatre. Nalaze se skoro u cjelini u ovoj regiji sa 2654 metra visokim vrhom Gerlahovský štít, najvišim u Slovačkoj. 
Na sjeveru se graniči sa Malopoljskim Vojvodstvom i Potkarpatskim Vojvodstvom u Poljskoj, na istoku sa Zakarpatskom Oblašću u Ukrajini, na jugu sa Košice Regionom, na jugozapadu sa Banská Bistrica i na zapadu sa Žilina Regijom.

## Stanovništvo 
Broj stanovnika je  (.).

### Etnička pripadnost 
### Religija 
## Administrativna podjela
Regija se sastoji od 13 okruga sa ukupno 666 općina, od kojih je 23 grada u kojima živi oko polovina stanovništva regije.
 
## Vanjski linkovi 
* Prešovský samosprávny kraj  Službena web stranica regije

## Reference
Kategorija:Krajevi Slovačke
*
Branko Džakula

**Branko Džakula** (22. septembar 1922 – 23. juni 1983) bio je romanist.

Završio je studij francuskog jezika s književnošću, talijanskog jezika s književnošću i hrvatske književnosti na Filozofskom fakultetu Sveučilišta u Zagrebu (1946). Na istom Fakultetu odbranio je doktorsku disertaciju  pod nazivom: La Fortune de Victor Hugo en Croatie (Annales de l´Institut français de Zagreb) (1949). Bio je lektor srpskohrvatskog jezika na Školi za žive istočne jezike u Parizu (École nationale des langues orientales vivantes). Izabran je 1956. za docenta za francusku književnost na Filozofskom fakultetu u Sarajevu, 1961 za vanrednog, a 1970. za redovnog profesora. Predavač je u Beogradu, Zagrebu, Skoplju, Novom Sadu, Bukureštu, Greifswaldu, Bordeauxu, Clermont-Ferrandu. Bio je dekan Filozofskog fakulteta u Sarajevu u periodu 1969-1971.

Izučavao je književnost francuskog prosvjetiteljstva a bavio se i komparativnim studijama. U Analima Francuskog instituta iz Zagreba pisao je o A. Šenoi, J. E. Tomiću, V. Igou. Bio je urednik Edicije stranih književnosti (Svjetlost – Nolit).

Dobitnik je najznačajnijih državnih odlikovanja, među kojima su: Orden rada sa zlatnim vijencem (1967), Orden zasluga za narod sa srebrnim zracima (1974), italijansko odlikovanje Grande ufficiale dell´ordine (1971).

## Posebna izdanja 
* O književnoj kulturi Stanka Vraza, Građa JAZU, Zagreb 1968.
* Studije o francuskom prosvjetiteljstvu, Sarajevo 1970.
* Montesquieu, Bonneval i istočno pitanje, Beograd 1975.
* Književnost francuskog prosvjetiteljstva, Sarajevo, Beograd 1978.

## Prevedene knjige 
* Lucien Goldman, Dijalektička istraživanja, Sarajevo, 1962
* Pierre Guiraud, Stilistika, Sarajevo, 1964.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 268-269.

Kategorija:Odsjek za romanistiku Filozofskog fakulteta u Sarajevu
Kategorija:Dekani Filozofskog fakulteta u Sarajevu
Kategorija:Biografije, Beograd
Kategorija:Rođeni 1922.
Kategorija:Umrli 1983.
Saphir Taïder

**Saphir Sliti Taïder** alžirski je nogometaš koji trenutno igra na poziciji veznog igrača za Bolognu, u kojoj je na posudbi iz milanskog Intera te u alžirskoj nogometnoj reprezentaciji.

U omladinskim selekcijama nastupao je za selekcije države u kojoj je rođen, Francuske, ali je kao senior odabrao Alžir.

## Karijera
Taïder je debitirao u seniorskoj kategoriji 15. maja 2010. u ligaškom meču protiv Marseillea. 5. jula 2010. je potpisao prvi profesionalni ugovor na 3 godine sa Grenobleom.

Nakon što je zbog finansijskih problema Grenoble ispao u 5. ligu francuskog nogometa 2011, Taïder se priključio italijanskoj Bologni. 16. januara 2012. prvi je put počeo utakmicu za svoj klub u remiju 1-1 protiv Napolija.

U augustu 2013. prešao je u Internazionale za iznos od 5,5 miliona eura i posudbu mladog igrača, Diega Laxalta.

## Lični život
Taïder je rođen u Francuskoj; otac mu je tuniskog, a majka alžirskog porijekla.

On je mlađi brat Nabila Taïdera, koji igra za klub iz Tunisa Étoile du Sahel i tunisku reprezentaciju.

## Reference 
## Vanjski linkovi 
* Profil  na stranici Francuske lige
* Profil na stranici Francuskog nogometnog saveza
* Profil na WeltFussballu
* Profil na AIC-ju

Kategorija:Alžirski nogometaši
Kategorija:Rođeni 1992.
Kategorija:Biografije, Castres
Kategorija:Igrači na Svjetskom prvenstvu u nogometu 2014.
Kategorija:Igrači na Afričkom kupu nacija 2015.
Kategorija:Nogometaši Grenoblea
Kategorija:Nogometaši Bologne
Kategorija:Nogometaši Inter Milana
Kategorija:Nogometaši Southamptona
Kategorija:Nogometaši Sassuolo Calcia
Kategorija:Živi ljudi
Nogometne utakmice Alžir – Bosna i Hercegovina

Prvu zvaničnu utakmicu nogometne reprezentacije Alžira i Bosne i Hercegovine odigrale su 14. novembra 2012. godine u Alžiru. Golom Muamera Svrake u posljednjim trenucima utakmice Bosna i Hercegovina zabilježila je pobjedu.

## Statistika 
## Utakmice 
|}

## Reference 
## Vanjski linkovi 
* Alžir–Bosna i Hercegovina na EU-Football.info
* Alžir–Bosna i Hercegovina na National-Football-Teams.com

Alžir
Bosna i Hercegovina
Nogometne utakmice Bosna i Hercegovina – Sjedinjene Američke Države

[mini|desno|150px|[Edin Džeko, strijelac dva gola u prijateljskoj utakmica BiH - SAD 3:4.]]
Prvu zvaničnu utakmicu nogometne reprezentacije Sjedinjenih Američkih Država i Bosne i Hercegovine odigrale su 14. augusta 2013. godine u Sarajevu. Golom Edina Džeke u 8. minuti Bosna i Hercegovina je povela na utakmici da bi u 30. minuti Vedad Ibišević udvostručio prednost te postavio i konačan rezultat prvog poluvremena. Međutim, u drugom poluvremenu Sjedinjene Američke Države postižu četiri gola te ostvaruju visoku prednost na utakmici. Golove su postigli Eddie Johnson u 55. i Jozy Altidore u 59, 84. i 86. minuti utakmice. Utješni gol za Bosnu i Hercegovinu u posljednjim trenutcima utakmice postigao je Edin Džeko.

Sljedeću utakmicu Sjedinjene Američke Države i Bosna i Hercegovina odigrale su u Los Angelesu u StubHub Centeru 28. januara 2018. u 18:30 po lokalnom vremenu. Utakmica je bila prijateljska a debitantski nastup na klupi Bosne i Hercegovine zabilježio je novi selektor Bosne i Hercegovine Robert Prosinečki. Utakmica je završila bez postignutih golova. Najbolju priliku na utakmici imao je kapiten Bosne i Hercegovine Haris Medunjanin promašivši jedanaesterac u 53. minuti utakmice. Debitantski nastup za Bosnu i Hercegovinu zabilježilo je čak 12 nogometaša: Darko Todorović, Dino Beširović, Elvir Koljić, Elvis Ibišević, Elvis Sarić, Luka Menalo, Marijan Ćavar, Marko Mihojević, Mersudin Ahmetović, Nemanja Bilbija, Ognjen Todorović i Tomislav Tomić.

## Statistika 
## Utakmice 
|}

## Reference 
## Vanjski linkovi 
* Bosna i Hercegovina–Sjedinjene Američke Države na EU-Football.info
* Bosna i Hercegovina–Sjedinjene Američke Države na National-Football-Teams.com

SAD
Bosna i Hercegovina
Kasim Prohić

**Kasim Prohić** (25. oktobar 1937 – 30. novembar 1984), bio je bosanskohercegovački filozof i prevodilac.

## Biografija 
Kasim Prohić rođen je u Glavatičevu kod Konjica. Završio je gimnaziju u Konjicu 1956. Studij filozofije i istorije jugoslovenskih književnosti završio je 1960. na Filozofskom fakultetu u Sarajevu. Na istom fakultetu 1964. odbranio je doktorsku disertaciju pod nazivom: Funkcija umjetnosti u konstituiranju autentičnosti čovjeka u Marksovoj filozofiji.

Od 1961 radi na Filozofskom fakultetu u Sarajevu. Izabran je 1967. u zvanje docenta, 1972. za vanrednog, a 1978. za redovnog profesora na predmetima Istorija savremene filozofije i Estetika. Specijalizirao u Njemačkoj i Francuskoj. Obavljao dužnost predsjednika Kolegija za postdiplomski studij Odsjeka za filozofiju i sociologiju. Bio je prodekan za nastavno-naučna pitanja, predsjednik Savjeta i dekan Filozofskog fakulteta u Sarajevu.

Kasim Prohić bavio se historijom savremene filozofije i estetikom i iz tih područja objavio je veći broj knjiga i radova. Prevodio je sa njemačkog jezika. Bio je urednik časopisa Izraz, Dijalog te filozofske biblioteke Logos u Izdavačkom preduzeću “Veselin Masleša” u Sarajevu. Dobitnik je Šestoaprilske nagrade Grada Sarajeva, 27-julske nagrade BiH, i, posthumno, Plakete sa zlatnim grbom Općine Konjic. Umro je u bolnici Rebro u Zagrebu, a sahranjen je u Konjicu.

## Posebna izdanja 
* Odvažnost izricanja – fenomenologija životnih formi, Zagreb (1970)
* Činiti i biti, Sarajevo (1972)
* Apokrifnost poetskog govora,Sarajevo (1974)
* Figure otvorenih značenja, Zagreb (1976)
* Egzistencija,mogućnost, sloboda, Hrestomatija etičkih tekstova, Sarajevo (1978)
* Prizma i ogledalo, Beograd (1980)
* Filozofsko i umjetničko iskustvo, Veselin Masleša, Sarajevo (1985)
* Djela I-VI, Svjetlost – Veselin Masleša, Sarajevo (1988)
* Otvorena značenja, Naklada Zoro, Zagreb – Sarajevo (2000)
* Eseji, Preporod, Sarajevo (2007).

## Prevedene knjige 
* György Lukács, Teorija romana, Veselin Masleša, Sarajevo (1969)
* H. Holz, L. Kofler, W. Abendroth: Razgovori sa Lukacsem, Veselin Masleša, Sarajevo (1970)
* Th. W. Adorno: Estetička Teorija, Nolit, Beograd (1979)

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 74.
* Sadudin Musabegović, Uvođenje u čitanje Kasima Prohića i Biografija, bibliografija i literatura, u: K. Prohić, Eseji, Preporod, Sarajevo 2007, 5-29 i 523-550.
* Fotografije Kasim Prohić
* Sjećanje Kasim Prohić

## Reference 
## Vanjski linkovi 
Kategorija:Odsjek za filozofiju Filozofskog fakulteta u Sarajevu
Kategorija:Dekani Filozofskog fakulteta u Sarajevu
Kategorija:Bosanskohercegovački filozofi
Kategorija:Biografije, Konjic
Kategorija:Rođeni 1937.
Kategorija:Umrli 1984.
Kategorija:Dobitnici Šestoaprilske nagrade
Salih Fočo

**Salih Fočo** (rođen 16. juna 1953) bosanskohercegovački je sociolog.

## Biografija 
Studij sociologije završio je na Fakultetu političkih nauka u Sarajevu (1978). Na Filozofskom fakultetu u Sarajevu odbranio je magistarski rad pod nazivom: Mjesto i značaj Ericha Fromma u kritičkoj teoriji društva (1984), te doktorsku disertaciju pod nazivom: Socijalni konflikt (1989). Radio je u Unioninvestu, sarajevskoj općini Novi Grad i Savezu sindikata Bosne i Hercegovine. Godine 1992. izabran u zvanje docenta na Filozofskom fakultetu u Sarajevu, 1994. za vanrednog a 1998. za redovnog profesora na predmetima Teorijska sociologija i Historija socijalnih i političkih doktrina.

Bio je prorektor za nauku i pitanja zaposlenih Univerziteta u Sarajevu (2000-2004) i dekan Filozofskog fakultet u Sarajevu 2004-2007 i 2014-2018.

Objavio je preko tri stotine stručnih i naučnih priloga iz područja sociologije i teorije društva u dnevnim listovima i časopisima.

## Posebna izdanja 
* Socijalni konflikti u samoupravljanju, Vijeće Saveza sindikata BiH, Sarajevo 1988.
* Štrajk između iluzije i zbilje, Rad, Beograd 1989.
* Sve o sindikatu – Sindikat i tržište rada, Rad, Beograd 1991.
* Jugoslovenski haos i bosanska tragedija, Svjetlost, Sarajevo 1993.
* Sociologija, Svjetlost, Sarajevo 1998.
* Sindikat u novim uvjetima, Samostalni sindikat radnika, Sarajevo 1998.
* Čovjek i demokratske promjene, Dom štampe, Zenica 2000.
* Korupcija, šta je to?, OSCE, Misija u BiH, Sarajevo 2002.
* Sociologija odgoja i obrazovanja, Dom štampe, Zenica 2002.
* Ogledi o tranziciji, Dom štampe, Zenica 2005.
* Rasprava o etici i moralu,Veselin Masleša, Sarajevo 2011.

## Reference 
## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo, 2010, 80-81.

Kategorija:Rođeni 1953.
Kategorija:Živi ljudi
Kategorija:Biografije, Trnovo
Kategorija:Bosanskohercegovački sociolozi
Kategorija:Odsjek za sociologiju Filozofskog fakulteta u Sarajevu
Kategorija:Dekani Filozofskog fakulteta u Sarajevu
Amir Ljubović

**Amir Ljubović**, (1945-2019) bio je jugoslavenski i bosanskohercegovački arabist i profesor na Filozofskom fakultetu u Sarajevu.

Završio studij arapskog jezika i književnosti na Odsjeku za orijentalistiku Filozofskog fakulteta u Sarajevu (1970.). Na Odsjeku za filozofiju istoga fakulteta odbranio magistarski rad pod nazivom: Kafijin kompendijum iz logike 1980, a doktorsku disertaciju pod nazivom: Radovi naših pisaca iz oblasti logike na arapskom jeziku – Historijskokomparativna istraživanja 1988. Studijski je boravio u Egiptu (1972) i Francuskoj (1980/81, École pratique des Hautes études. IVe Section – Sciences historiques et philologiques).

Radio je u Orijentalnom institutu u Sarajevu gdje je prošao zvanja asistenta (1972), višeg asistenta (1980). i višeg naučnog saradnika (1988). Na Odsjek za orijentalnu filologiju Filozofskog fakulteta u Sarajevu izabran je 1990. za vanrednog, a 1996. za redovnog profesora. Radio je na predmetima Orijentalno-islamska civilizacija, Historija arapskog jezika sa uvodom u semitistiku i Historija filozofije istočnih naroda. Bio je gostujući profesor na Filozofskom fakultetu Sveučilišta u Zagrebu (2007-09). Učestvovao u nastavi na postdiplomskom studiju na Fakultetu islamskih nauka u Sarajevu. Bio je šef Odsjeka za orijentalnu filologiju, predsjednik Upravnog odbora Filozofskog fakulteta (1995-99), prodekan za finansije (2000–02) i dekana Filozofskog fakulteta u Sarajevu (2002–04).

Ljubovićev naučni interes fokusiran je na područje kulturne historije Bosne i Hercegovine koje se odnosi na književnu baštinu Bošnjaka uobličenu na orijentalnim jezicima, o čemu je objavio veći broj priloga u naučnim časopisima (Prilozi za orijentalnu filologiju, Treći program Radio-Sarajeva, Hercegovina, Pregled, Život, Izraz, Dijalog, Odjek, Filozofska istraživanja). Bio je saradnik Leksikona pisaca Jugoslavije (Matica srpska, Novi Sad), Islam Ansiklopedisi (Istanbul), urednik Priloga za orijentalnu filologiju.

## Posebna izdanja 
* Logička djela Bošnjaka na arapskom jeziku, Orijentalni institut u Sarajevu, Sarajevo 1996, 254 str.
* Prozna književnost Bosne i Hercegovine na orijentalnim jezicima (koautor: Sulejman Grozdanić), Orijentalni institut u Sarajevu, Sarajevo 1996, 279 str.
* Nad Bašagićevom zaostavštinom, Arhiv Hercegovine, Mostar 1998, 126 str.
* Hasan Kafija Pruščak (koautor: Fehim Nametak), Sarajevo Publishing, Sarajevo 1999, 279 str.
* The Works in Logic by Bosniac Authors in Arabic, Brill, Leiden – Boston 2008, 252 str.
* Al-adab al-natrī li al-Būsnā wa al-Harsak bi al-luġāt al-šarqiyya (koautor: Sulejman Grozdanić), al-Qāhira 2008, 462 str.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 213-214.

Kategorija:Odsjek za orijentalnu filologiju Filozofskog fakulteta u Sarajevu
Kategorija:Dekani Filozofskog fakulteta u Sarajevu
Kategorija:Bosanskohercegovački arabisti
Kategorija:Biografije, Sarajevo
Kategorija:Rođeni 1945.
Kategorija:Umrli 2019.
Kategorija:Jugoslavenski arabisti
Inulin

**Inulini** su grupa prirodnih polisaharida koji proizvode mnoge vrste biljaka. Oni pripadaju klasi prehrambenih vlakana poznatih kao fruktani. Inulin neke biljke koriste kao način skladištenja energije. On je tipično prisutan u korijenju ili rizomima. Većina biljaka koje sintetiziraju i skladište inulin ne formiraju druge forme analognih ugljenih hidrata, kao što je skrob.

## Reference 
## Vanjski linkovi 
* "Dietary Fibber: Don't be fooled by polydextrose and other fiber additives"

Kategorija:Polisaharidi
Kategorija:Prehrambeni aditivi
Kategorija:Prebiotici
Fruktan

[thumb|right|250px|Strukturna formula [inulina, linearnih fruktana sa terminalnom &alpha;-D-glukozom sa 1→2 vezom]]
**Fruktan** je polimer molekula fruktoze. Fruktani sa kratkim lancima su poznati kao fruktooligosaharidi, dok se oni sa dugim lancima nazivaju inulinima. Fruktani se javljaju u namirnicama kao što su agava, artičoka, špargla, praziluk, bijeli luk, crni luk, jakon, i pšenica.

U životinjskoj hrani se fruktani također javljaju u travi, što ima dijetetske implikacije za konje i druge *Equidae*.

## Tipovi
Fruktani su formirani od fruktoznih monomera, normalno sa saharozom na kraju lanca. Pozicija veza fruktoznih ostataka određuje tip fruktana. Veze se normalno javljaju na jednoj od dvije primarne hidroksilne grupe (OH-1 ili OH-6), te postoje dva osnovna tipa fruktana:
* 1-vezani: u inulinu, fruktozil ostaci su povezani β-2,1-vezama.
* 6-vezani: u levanu, fruktozil ostaci su vezani β-2,6-vezama.

## Funkcije
Biljke koje skladište svoju hranu u obliku fruktana imaju sposobnost opstanka na niskim temperaturama, jer fruktani uvećavaju toleranciju na smrzavanje. Oni se vezuju za membrane čime pomažu u održavanju ćelija.

## Sadržaj fruktana u hrani
## Reference
## Literatura
**Sugar - Chemical, Biological and Nutritional Aspects of Sucrose*. John Yudkin, Jack Edelman and Leslie Hough (1971, 1973). The Butterworth Group. ISBN 0-408-70172-2

## Također pogledajte 
*Glukan
*Saharoza

Kategorija:Polisaharidi
Kategorija:Prebiotici
Ismet Dizdarević

**Ismet Dizdarević** (Mostar, 15. mart 1934 – Sarajevo, 8. decembar 2023) bio je psiholog, prvi doktor psiholoških nauka u Bosni i Hercegovini.

Završio je studij psihologije na Odelenju za psihologiju Filozofskog fakulteta u Beogradu 1958. Doktorsku disertaciju pod nazivom "Uticaj stvaralačkih sposobnosti na socijalno ponašanje učenika", odbranio je na Filozofskom fakultetu u Sarajevu 1978. Radio je od 1961. na Filozofskom fakultetu u Sarajevu. Izabran je 1961. za asistenta, 1978. za docenta, 1980. za vanrednog profesora i 1987. za redovnog profesora. Predavao je predmete Opća psihologija i Psihologija ličnosti. Ismet Dizdarević je osnivač i prvi predsjednik Odsjeka za psihologiju na Filozofskom fakultetu u Sarajevu. Predavao je i na Odsjeku za pedagogiju i Odsjeku za filozofiju i sociologiju, Držao je nastavu na Fakultetu političkih nauka u Sarajevu, Fakultetu kriminalističkih nauka u Sarajevu, Akademiji likovnih umjetnosti u Sarajevu, Fakultet islamskih nauka u Sarajevu, te na Nastavničkom fakultetu Univerziteta “Džemal Bijedić” u Mostaru. Penzionisan je 2004, a u zvanje professor emeritus izabran je 2005.

Ismet Dizdarević objavio je preko 200 naučnih i stručnih radova. Bio je urednik časopisa Porodica i dijete, Odjek, Prosvjetni list, Revija za psihologiju. Bio je potpredsjednik i predsjednik Društva psihologa Bosne i Hercegovine, predsjednik Saveza udruženja za profesionalnu orijentaciju Jugoslavije. Dobio je nagradu “Veselin Masleša” i Šestoaprilsku nagradu Grada Sarajeva (1991).

## Posebna izdanja 
* Stvaralaštvo i društveno ponašanje mladih, Svjetlost, Sarajevo 1980, 185 str.
* Psihološkite pogledi na menadžmentot, Feniks, Skopje 1995, 176 str.
* Profesionalna orientacija na mladite, Pedagoški zavod na Makedonija, Skopje 1995, 205 str.
* Psihologija masovnih komunikacija, Humanitarno udruženje građana ŽENA 21, Sarajevo 1997, 239 str.
* Barbari su bili bolji, Compact, Sarajevo 1998, 231 str.
* Agensi socijalizacije ličnosti, Prosvjetni list, Sarajevo 2002, 298 str.
* Nezaborav usjeklina genocida, Institut za istraživanje zločina protiv čovječnosti i međunarodnog prava, Sarajevo 2003, 226 str.
* Koraci u afirmaciji psihologije, Društvo psihologa u Federaciji Bosne i Hercegovine i štamparija “Fojnica”, Sarajevo 2004, 210 str.
* Knjige – svjedoci, Institut za istraživanje zločina protiv čovječnosti i međunarodnog prava, Sarajevo 2010.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 252-253.

## Reference 
Kategorija:Odsjek za psihologiju Filozofskog fakulteta u Sarajevu
Kategorija:Profesori emeritusi Filozofskog fakulteta u Sarajevu
Kategorija:Dobitnici Šestoaprilske nagrade
Kategorija:Bosanskohercegovački psiholozi
Kategorija:Biografije, Mostar
Kategorija:Rođeni 1934.
Kategorija:Umrli 2023.
Borba pasa

[mini|desno|250 px|[Japanski pas borac Tosa, rasa psa često korištena za borbe]]
**Borba pasa** je krvavi sport koji se organizuje između dva psa u cilju zabave. Prihodi se najčešće ostvaruju kroz plaćanje ulaznica za gledanje događaja i klađenje.

## Historija
Borbe pasa su zabilježene u historijskim dokumentima mnogih civilizacija i kultura i pretpostavlja se da postoji od samog pripitomljavanja psa. Kroz istoriju mnoge sorte pasa su namjenski ukrštane u cilju stvaranja borbenog psa, na osnovu njihove snage, brzine i agresivnosti.

Krvavi sportovi sa psima su zabilježeni još u vrijeme krvavih borbi u Koloseumu, u Rimskom carstvu. Danas se ovaj krvavi sport najčešće povezuje sa Englezima, kod kojih je razvijana sa posebnom pažnjom posljednjih šest vijekova, sa najvećom popularnošću u 16. vijeku.

Ovakav vid zabave je i danas popularan širom svijeta, pri čemu je u mnogim državama nezakonit.

## Vanjski linkovi
* Sorte pasa za borbu

Kategorija:Psi
Kategorija:Krvavi sportovi
Metamorfoze

250px|right|thumb|Naslovnica engleskog izdanja Metamrfoza iz 1632. godine

***Metamorfoze*** rimskog pjesnika Ovidija su narativna pjesma u petnaest knjiga koja opisuje stvaranje i historiju svijeta, crpeći inspiraciju iz grčke i rimske mitološke tradicije. Napisane najvjerojatnije između 2. i 8. godine n. e. smatraju se jednim od najpopularniji djela mitologije, a među klasičnim djelima su bile najpopularniji izvor inspiracije za srednjovjekovne pisce i pjesnike.

## Vanjski linkovi 
* **Latinski tekst**
** University of Virginia: Metamorphoses 
** The Latin Library: P. OVIDI NASONIS OPERA

Kategorija:Grčka mitologija
Kategorija:Rimska mitologija
Kategorija:Rimska književnost
Nedjeljka Gajanović

**Nedjeljka Gajanović** (1938), psiholog.

Nedeljka Gajanović (djevojačko prezime Adžibaba) rođena je u naselju Primišlje kod Karlovca. Završila je studij psihologije na Odsjeku za psihologiju Filozofskog fakulteta u Zagrebu. Na istom fakultetu odbranila je magistarski rad pod nazivom: Profesionalne i školske preferencije omladine na završetku osnovnog obrazovanja. Doktorsku disertaciju pod nazivom: Organizirani predškolski odgoj kao determinanta razvoja kognitivno-konativnih osobina kod djece, odbranila je na Odsjeku za psihologiju u Ljubljani.

Na Filozofskom fakultetu u Sarajevu radi od 1974. Birana je u sva univerzitetska zvanja. Radila je na predmetima: Razvojna psihologija, Metodologija istraživanja u psihologiji, Statistika u psihologiji, Profesionalna orijentacija i Psihometrija. Bila je šef Odsjeka za psihologiju Filozofskog fakulteta u Sarajevu. Predavalaje na Fakultetu političkih nauka Univerziteta u Sarajevu, na Filozofskom fakultetu Univerziteta u Tuzli i Nastavničkom fakultetu Univerziteta u Mostaru. Penzionisana je i izabrana u zvanje professora emeritusa.

Objavila je više radova iz oblasti teorijskih i praktičnih pristupa o razvoju djeteta, profesionalnog razvoja pojedinca, praktičnih osnova učenja, teorijske i praktične primjene testova u odgojno-obrazovnom procesu, značaju dječijeg crteža, o djeci bez djetinjstva i dr.
## Posebna izdanja 
* Profesionalna orijentacija u školi (u koautorstvu), Svjetlost, Sarajevo 1981.
* Psihički razvoj djeteta i vaspitanje, Svjetlost, Sarajevo 1982.
* Teorijske osnove upisa djece u školu, Svjetlost, Sarajevo 1984.
* Psihologija u službi učenja i nastave, Grafokomerc Tunjić, Lukavac 1991.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 253-254.

Kategorija:Odsjek za psihologiju Filozofskog fakulteta u Sarajevu
Kategorija:Profesori emeritusi Filozofskog fakulteta u Sarajevu
Kategorija:Bosanskohercegovački psiholozi
Kategorija:Biografije, Karlovac
Kategorija:Rođeni 1938.
Plaucija Urgulanila

200px|thumb|Plautia Urgulanilla u "Promptuarii Iconum Insigniorum "

**Plaucija Urgulanila** (*Plautia Urgulanilla*, kraj 1. vijeka p. n. e. - početak 1. vijeka n. e.) bila je rimska plemkinja etrurskog porijekla, poznata kao prva supruga budućeg cara Klaudija. Otac joj je bio Marko Plaucije Silvan, a ime je dobila po baki Urgulaniji, bliskoj prijateljici carice Livije.

Klaudije se za nju oženio godine 9. n. e., nedugo nakon što mu je vjerenica Livija Medulina iznenada umrla na dan vjenčanja. Prema navodima Svetonija, brak je bio nesretan, a za što je najzaslužnija bila Urgulanila nevjera, pa se Klaudije od nje godine 24. razveo navodeći kao razlog preljubu. Imala je dvoje djece - sina Klaudija Druza koji je umro kao dijete, i kćer Klaudiju, koja je rođena pet mjeseci nakon razvoda i koju je Klaudije, smatrajući da je pravi otac oslobođenik po imenu Boter, odbio priznati.

## Napomene 
Kategorija:Julijevsko-Klaudijevska dinastija